Ceryat ad t-id yeccnu , maεna Ḥamd yuggi , arnu ɣur-s yekukra acku s tufra n baba-s i yeccnu , i yekat tagitart , Belqasem aqrib-is yezra sseba i t-yeǧǧan ad yagi inna-as i Σabd lmaǧid bali , dɣa yenna-as isem-ik ad ten-bdel ad tennar d Yidir akka ulac anwa ayezren d anwa , Ḥamid yuɣal yeqbel imi ulac tifrat nniḍen . Tizlit tettwacna-d slan-as medden mara gar-asen yemma-s n Yidir . Mi d yekcem Ḥamid s axxam tenna-as yemma-s : “Ass-agi di tedwilt n Σabd lmaǧid Bali sliɣ i yiwen n ssut d aḥlawan n yiwen ilemẓi ismi-s Yidir , Ḥamid yeǧǧa-t akken armi εeddan tza(9) n wayyuren akken yenna-as d akken d netta i yeccnan di tedwilt iwumi qqaren xemsa n wugguren n Σabd lmaǧid Bali .